**Ихтыярыйлык (волонтерлык) өлкәсендә аерым мәсьәләләрне**

**җайга салу турында һәм Татарстан Республикасының аерым закон**

**актларына үзгәрешләр кертү турында**

|  |  |
| --- | --- |
|  | Татарстан Республикасы  Дәүләт Советы тарафыннан  2018 елның 21 июнендә  кабул ителде |

*(2023 елның 6 апрелендәге 24-ТРЗ номерлы Татарстан Республикасы Законы редакциясендә)*

1 статья. **Әлеге Законның җайга салу предметы**

Әлеге Закон “Хәйрия эшчәнлеге һәм ихтыярыйлык (волонтерлык) турында” 1995 елның 11 августындагы 135-ФЗ номерлы Федераль закон һәм башка федераль законнар нигезендә ихтыярыйлык (волонтерлык) өлкәсендә аерым мәсьәләләрне җайга сала.

2 статья. **Төп төшенчәләр**

Әлеге Законда кулланыла торган төп төшенчәләр “Хәйрия эшчәнлеге һәм ихтыярыйлык (волонтерлык) турында” 1995 елның 11 августындагы 135-ФЗ номерлы Федераль закондагы мәгънәләрендә кулланыла.

3 статья. **Ихтыярыйлык (волонтерлык) өлкәсендә Татарстан Республикасы дәүләт хакимияте органнары вәкаләтләре**

1. Татарстан Республикасы дәүләт хакимияте органнары ихтыярыйлык (волонтерлык) өлкәсендәге вәкаләтләрне федераль законнар һәм Татарстан Республикасы законнары нигезендә гамәлгә ашыра.

2. Татарстан Республикасы Дәүләт Советының ихтыярыйлык (волонтерлык) өлкәсендәге вәкаләтләренә түбәндәгеләр керә:

1) ихтыярыйлык (волонтерлык) өлкәсен законнар белән җайга салу;

2) ихтыярыйлык (волонтерлык) өлкәсендә Татарстан Республикасы законнарының үтәлешен тикшереп тору;

3) федераль законнарда һәм Татарстан Республикасы законнарында каралган башка вәкаләтләр.

3. Татарстан Республикасы Рәисенең ихтыярыйлык (волонтерлык) өлкәсендәге вәкаләтләренә Татарстан Республикасы дәүләт хакимияте органнарының, аларның ведомство буйсынуындагы дәүләт учреждениеләренең ихтыярый ярдәм итү (волонтерлык) эшчәнлеген оештыручылар, ихтыярый ярдәм итү (волонтерлык) оешмалары белән үзара эшләве тәртибен раслау керә. *(3 өлеш 2023 елның 6 апрелендәге 24-ТРЗ номерлы Татарстан Республикасы Законы редакциясендә)*

4. Татарстан Республикасы Министрлар Кабинетының ихтыярыйлык (волонтерлык) өлкәсендәге вәкаләтләренә түбәндәгеләр керә:

1) ихтыярый ярдәм итү (волонтерлык) эшчәнлеген оештыручыларга, ихтыярый ярдәм итү (волонтерлык) оешмаларына, шул исәптән аларның дәүләт һәм муниципаль учреждениеләр, башка оешмалар белән үзара эшләвендә ярдәм күрсәтү, ихтыярый ярдәм итүчеләргә (волонтерларга), ихтыярый ярдәм итү (волонтерлык) эшчәнлеген оештыручыларга һәм ихтыярыйлык (волонтерлык) оешмаларына оештыру, мәгълүмати, методик һәм бүтән төрле ярдәм күрсәтүне тәэмин итүче социаль юнәлешле коммерциягә карамаган оешмаларга, дәүләт һәм муниципаль учреждениеләргә булышлык итү;

2) ихтыярыйлыкка (волонтерлыкка) ярдәм итүгә юнәлдерелгән чаралары булган муниципаль программаларга (ярдәмче программаларга) булышлык итү;

3) федераль законнарда һәм Татарстан Республикасы законнарында каралган башка вәкаләтләр.

5. Татарстан Республикасы дәүләт хакимияте органнарының ихтыярыйлык (волонтерлык) өлкәсендәге вәкаләтләренә түбәндәгеләр керә:

1. ихтыярыйлык (волонтерлык) өлкәсендә дәүләт сәясәтен гамәлгә ашыруда катнашу;
2. милли һәм региональ социаль-икътисадый, экологик, мәдәни һәм башка үзенчәлекләрне исәпкә алып, ихтыярыйлыкка (волонтерлыкка) ярдәм итүгә юнәлдерелгән чаралары булган Татарстан Республикасы дәүләт программаларын (ярдәмче программаларын) эшләү һәм гамәлгә ашыру;
3. ихтыярый ярдәм итү (волонтерлык) эшчәнлеген популярлаштыру;
4. Татарстан Республикасында җирле үзидарә органнарын методик яктан тәэмин итү һәм аларга муниципаль берәмлекләр территорияләрендә ихтыярыйлыкны (волонтерлыкны) үстерү чараларын эшләүдә һәм гамәлгә ашыруда ярдәм итү;
5. Татарстан Республикасы дәүләт хакимияте органнары каршында төзелә торган ихтыярыйлык (волонтерлык) өлкәсендәге координацион һәм киңәшмә органнарын булдыру;
6. федераль законнарда һәм Татарстан Республикасы законнарында каралган башка вәкаләтләр.

4 статья. **Ихтыярыйлык (волонтерлык) өлкәсендә Татарстан Республикасында җирле үзидарә органнары вәкаләтләре**

Татарстан Республикасында җирле үзидарә органнарының ихтыярыйлык (волонтерлык) өлкәсендәге вәкаләтләренә түбәндәгеләр керә:

1. милли һәм җирле социаль-икътисадый, экологик, мәдәни һәм башка үзенчәлекләрне исәпкә алып, ихтыярыйлыкка (волонтерлыкка) ярдәм итүгә юнәлдерелгән чаралары булган муниципаль программаларны (ярдәмче программаларны) булдыру һәм гамәлгә ашыру;
2. җирле үзидарә органнарының, муниципаль учреждениеләрнең ихтыярый ярдәм итү (волонтерлык) эшчәнлеген оештыручылар, ихтыярый ярдәм итү (волонтерлык) оешмалары белән үзара эшләве тәртибен раслау;
3. ихтыярый ярдәм итү (волонтерлык) эшчәнлеген оештыручыларга, ихтыярый ярдәм итү (волонтерлык) оешмаларына, шул исәптән аларның муниципаль учреждениеләр һәм башка оешмалар белән үзара эшләвендә ярдәм күрсәтү, ихтыярый ярдәм итүчеләргә (волонтерларга), ихтыярый ярдәм итү (волонтерлык) эшчәнлеген оештыручыларга һәм ихтыярый ярдәм итү (волонтерлык) оешмаларына оештыру, мәгълүмати, методик һәм бүтән төрле ярдәм күрсәтүне тәэмин итүче социаль юнәлешле коммерциягә карамаган оешмаларга, дәүләт һәм муниципаль учреждениеләргә булышлык итү.

5 статья. **“Яшьләр һәм Татарстан Республикасында дәүләт яшьләр сәясәте турында” Татарстан Республикасы Законына үзгәрешләр кертү хакында**

“Яшьләр һәм Татарстан Республикасында дәүләт яшьләр сәясәте турында” 1993 елның 19 октябрендәге 1983-XII номерлы Татарстан Республикасы Законына (2005 елның 26 маендагы 73-ТРЗ номерлы Татарстан Республикасы Законы редакциясендә) (Татарстан Югары Советы Җыелма басмасы, 1993, № 10; Татарстан Дәүләт Советы Җыелма басмасы, 2005, № 5; 2009, № 6; 2012, № 6 (I өлеш); 2013, № 4 (I өлеш); 2014, № 1 – 2; 2016, № 7 – 8; Татарстан Республикасы законнар җыелмасы, 2017, № 27 (I өлеш) түбәндәге үзгәрешләрне кертергә:

1. 2 статьяның бишенче абзацында “ихтыярый эшчәнлекне” сүзләрен “ихтыярый ярдәм итү (волонтерлык) эшчәнлеген” сүзләренә алмаштырырга;
2. 5 статьяның унөченче абзацында “ихтыярый эшчәнлекнең” сүзләрен “ихтыярый ярдәм итү (волонтерлык) эшчәнлегенең” сүзләренә алмаштырырга;
3. 10 статьяның икенче абзацында “ихтыярый эшчәнлекнең” сүзләрен “ихтыярый ярдәм итү (волонтерлык) эшчәнлегенең” сүзләренә алмаштырырга.

6 статья. **“Вөҗдан иреге турында һәм дини берләшмәләр турында”** **Татарстан Республикасы Законына үзгәрешләр кертү хакында**

“Вөҗдан иреге турында һәм дини берләшмәләр турында” 1999 елның 14 июлендәге 2279 номерлы Татарстан Республикасы Законының 22 статьясына (Татарстан Дәүләт Советы Җыелма басмасы, 1999, № 8 (II өлеш); 2001, № 12; 2004, № 2 (I өлеш); 2008, № 6; 2010, № 3; 2011, № 6 (I өлеш); 2012, № 8; 2013, № 7; 2014, № 6 (II өлеш), № 7; 2015, № 1 – 2, № 4, № 7 (I өлеш), № 10 (I өлеш); 2016, № 3; Татарстан Республикасы законнар җыелмасы, 2016, № 40 (I өлеш), аңа түбәндәге эчтәлекле 3 – 4 пунктларны өстәп, үзгәрешләр кертергә:

“3. Дини оешмалар үзләренең эчке күрсәтмәләре нигезендә гыйбадәт кылуларны, башка дини йолаларны һәм тантаналар үткәрүне оештыруда катнашу, шулай ук дини оешмаларның үз уставларында каралган эшчәнлек төрләренә ярдәм итүгә һәм тәэмин итүгә юнәлдерелгән эшләр башкару, хезмәтләр күрсәтү өчен ихтыярый ярдәм итүчеләрне (волонтерларны) җәлеп итәргә хокуклы.

 4. Дини оешмалар “Вөждан иреге турында һәм дини берләшмәләр турында” 1997 елның 26 сентябрендәге 125-ФЗ номерлы Федераль закон нигезендә ихтыярый ярдәм итүчеләр (волонтерлар) белән ихтыярый ярдәм итү (волонтерлык) эшчәнлеге турында граждани-хокукый шартнамәләр төзергә хокуклы.”.

7 статья. **“Физик культура һәм спорт турында” Татарстан Республикасы Законына үзгәреш кертү хакында**

“Физик культура һәм спорт турында” 2008 елның 8 октябрендәге 99-ТРЗ номерлы Татарстан Республикасы Законының 12 статьясындагы 11 өлешендә (Татарстан Дәүләт Советы Җыелма басмасы, 2008, № 10 (I өлеш); 2010, № 6 (I өлеш); 2011, № 5; 2012, № 7 (I өлеш), № 12 (II өлеш); 2013, № 6 (II өлеш); 2014, № 1 – 2, № 7, № 12 (II өлеш); 2015, № 3, № 7 (I өлеш), № 10 (I өлеш), № 11 (I өлеш); 2016, № 3, № 10; Татарстан Республикасы законнар җыелмасы, 2017, № 27 (I өлеш); 2018, № 29 (I өлеш) “Волонтерларга” сүзен “Ихтыярый ярдәм итүчеләргә (волонтерларга)” сүзләренә алмаштырырга.

8 статья.“**Наркоманияне һәм токсикоманияне профилактикалау турында”** **Татарстан Республикасы Законына үзгәрешләр кертү хакында**

“Наркоманияне һәм токсикоманияне профилактикалау турында” 2009 елның 29 октябрендәге 50-ТРЗ номерлы Татарстан Республикасы Законына (Татарстан Дәүләт Советы Җыелма басмасы, 2009, № 9 – 10; 2010, № 11; 2014, № 7; 2016, № 5) түбәндәге үзгәрешләрне кертергә:

1) 6 статьяда:

а) исемендә “, спорт һәм туризмны” сүзләрен “һәм спортны” сүзләренә алмаштырырга;

б) 1 өлешнең беренче абзацында “, спорт һәм туризмны” сүзләрен “һәм спортны” сүзләренә алмаштырырга;

в) 1 өлешнең 3 пунктында “волонтерлык” сүзен “ихтыярый ярдәм итү (волонтерлык)” сүзләренә алмаштырырга;

г) 2 өлешнең беренче абзацында “, спорт һәм туризмны” сүзләрен “һәм спортны” сүзләренә алмаштырырга;

1. 22 статьяның 1 өлешендә “, спорт һәм туризм” сүзләрен “һәм спорт” сүзләренә алмаштырырга.

9 статья. **“Татарстан Республикасында гражданнарга социаль хезмәт күрсәтү өлкәсендә аерым мәсьәләләрне җайга салу турында” Татарстан Республикасы Законына үзгәреш кертү хакында**

“Татарстан Республикасында гражданнарга социаль хезмәт күрсәтү өлкәсендә аерым мәсьәләләрне җайга салу турында” 2014 елның 18 декабрендәге 126-ТРЗ номерлы Татарстан Республикасы Законының 4 статьясындагы 13 пунктында (Татарстан Дәүләт Советы Җыелма басмасы, 2014, № 12 (II өлеш); Татарстан Республикасы законнар җыелмасы, 2018, № 1 (I өлеш), № 22 (I өлеш) “үз теләге белән эшләүчеләргә” сүзләрен “ихтыярый ярдәм итүчеләргә (волонтерларга)” сүзләренә алмаштырырга.

10 статья. **Әлеге Законның үз көченә керүе**

Әлеге Закон рәсми басылып чыккан көненнән соң 10 көн узгач үз көченә керә.

Татарстан Республикасы

Президенты Р.Н. Миңнеханов